BAE Systems plc
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
BAE Systems plc er et britisk fly- og forsvarsindustrikonsern grunnlagt i 1999 ved sammenslutning av British Aerospace og Marconi Electronic Systems.
Virksomhet BAE Systems produserer fly, elektroniske systemer og forsvarsutstyr, blant annet krigsskip, ubåter og våpen for undervannskrigføring, og militære kjøretøy. BAE Systems har fabrikkanlegg hovedsakelig i Storbritannia, men også i Australia og USA. Av fly kan nevnes Eurofighter Typhoon og Hawk, samt utvikling og produksjon av F-35 Lightning II i samarbeid med Lockheed Martin og Northrop Grumman. BAE Systems eier også en andel av Saab AB og markedsfører JAS 39 Gripen. Konsernet hadde en omsetning i 2021 på 19,5 milliarder pund. Historie British Aerospace (BAe) ble dannet i 1977 ved sammenslåing av British Aircraft Corporation, Hawker Siddeley Aviation, Hawker Siddeley Dynamics og Scottish Aviation. BAe var opprinnelig statseid, men ble delvis privatisert i 1981 og helprivatisert i 1985. Marconi Electronic Systems utgjorde forsvarsdelen av det britiske konsernet General Electric Company. Les mer i Store norske leksikon Eurofighter Typhoon F-35 Lightning II Eksterne lenker BAE Systems' nettsider